PTA-paartjie se liggame in veld gevindDie liggame van ŉ jong Pretoria-paartjie is Sondag in ‘n veld noord van die stad gevind. Pretoria News berig die liggame van Wilfred Meso en Violet Motsepe, albei in hul vroeë twintigs, is naby Ga-Rankuwa gevind. Na wat verneem word, het die paartjie Saterdagaand ŉ rusie gehad. Motsepe is met wonde aan haar nek aangetref. Meso het glo selfmoord gepleeg deur hom in ŉ boom op te hang. “Ons vermoed Meso het Motsepe vermoor, voor hy homself gehang het. Die saak word verder ondersoek,” het adjudant-offisier Mathews Nkoadi, ŉ polisiewoordvoerder, aan die koerant gesê.